खानक से चंडीगढ़ गया 11 सदस्यीय प्रतिनिधिमंडल सीएम से मिला
तोशाम | पहाड़खान मजदूर यूनियन के बैनर तले खानदारों एवं मजदूरों का धरना भूख हड़ताल लगातार जारी है। गुरुवार को धरना 49 वें भूख हड़ताल 41 वें दिन में पहुंच गई है। वहीं खानक से चंडीगढ़ पहुंचे 11 सदस्यीय प्रतिनिधि मंडल ने मुख्यमंत्री के ओएसडी से मुलाकात की। खानक पहाड़ में काम की मांग को लेकर वीरवार को तोशाम निवासी विनय शर्मा, जयबीर, शीला, राजेश बीरसिंह भूख हड़ताल पर बैठे। धरने की अध्यक्षता र| जाखड़ ने की। र| जाखड़ ने कहा कि सरकार सबको रोजगार देने का वादा करती है। लेकिन खानक में खानदारों मजदूरों को पहाड़ से बेदखल कर दिया गया है। उन्होंने आरोप लगाया कि सरकार पूंजीपतियों को फायदा पहुंचाने का काम कर रही है। राजेश डाडम ने कहा कि सरकार ने अगर उनकी जायज मांगों को नहीं माना तो मजदूर वर्ग हर कुर्बानी देने को तैयार है।
awa_Deva hin_Deva